Laulupesa muusikatunnid lähevad rändama!
2025-04-05 12:00 - 13:00, 2025-04-05 14:00 - 15:00, 2025-04-05 16:00 - 17:00, 2025-04-05 18:00 - 19:00 (Europe/Tallinn) | Hopneri maja, Raekoja plats 18, Tallinn, Eesti
Tule meiega laulma, pilli mängima ja tantsima!
Kontsert-muusikatunde juhivad Airi Liiva ja Krista Kübar.
Kõlavad Laulupesa hittlaulud “Porilaul”, “Kiisud keerutavad tantsu”, “Pehmed käpad”, “Pesupäev” jpt.
Kontsert-muusikatundi saab nautida mõnusalt patjadel istudes ning rõõmuga tantsides, trallides ja pilli mängides.
Plärtsutame poris, hiilime nagu kiisud, peseme lauldes pesu ja teeme üheskoos uhke pilliorkestri!
Kontsert toimub instrumentaalpillide saatel!
Airi Liiva – kitarr, vokaal
Krista Kübar – akordion, vokaal
Triin Norman – klaver, vokaal
Kristel Kruus – ukulele, vokaal
Liis Pärn – rütmipillid, vokaal
5.aprillil kell 12:00, 14:00, 16:00 ja 18:00

Osta pilet

Kontsert KEVADÜMIN
2025-04-09 19:00 - 20:30 | Hopneri maja, Raekoja plats 18, Tallinn, Eesti
Tallinna Tehnikaülikooli Akadeemiline Naiskoor (dirigent Edmar Tuul) ja Tallinna Ülikooli vokaalansambel Vox Nova (juhendaja Karin Salumäe) kutsuvad kontserdile “Kevadümin” kuulajaid osa saama kaunist naiskoorilaulust ja a cappella segaansamblile loodud pop-jazz seadetest.Esitusele tuleb A.Pärdi, E.Mägi, F.Mendelssohn-Bartholdy, H.Hindpere, F.Rõigase ja teiste heliloojate looming.

Tallinna Tehnikaülikooli Akadeemiline Naiskoor loodi 1951. aastal Alma Tamme poolt, kes oli ka koori esimene dirigent. Kooriliikmete südameasjaks on kvaliteetne koorimuusika ja Eesti koorilaulu traditsioonide edendamine. Olles A-kategooria koor, on naiskoor pälvinud mitmeid tunnustusi nii kodu- kui välismaal erinevatelt konkurssidelt ja festivalidelt. Kuna naiskoori repertuaar on väga lai, on ta võitnud oma esinemistega nii klassikalise koorimuusika, kaasaegse muusika, kui ka kergema muusika austajate südameid.Koori suur südamesoov oma lauljate muusikalise taseme tõstmise kõrval hoida ja edendada Eesti koorilaulutraditsioone ja -väärtusi.2023. aasta kevadel osales naiskoor mainekal koorikonkursil Corkis, Iirimaal, kus saavutati auhinnaline 3. koht. 2024. aasta sügisel osaleti koorikonkursil Hispaanias Calellas, kus saavutati oma kategoorias II koht ja hõbediplom.
Koori kunstiline meeskond on Edmar Tuul ja Karin Tuul, Eleri-Kristel Kuimet.
Hääleseadjad on Karin Salumäe ja Kalev Keeroja.

Tallinna Ülikooli üliõpilastest ja vilistlastest koosnev vokaalansambel Vox Nova tegutseb alates 2015. aasta sügisest Karin Salumäe juhendamisel. Põhiliselt küll a cappella esinev vokaalgrupp on avatud musitseerima koos erinevate instrumentidega, andma võimalust üles astuda ansambli solistidele ja väiksematele koosseisudele enda seest. Vox Nova repertuaar on nooruslikult avastav, hoogne ja väljakutset pakkuv.Vox Nova on astunud üles väga erinevatel lavadel ja teinud mitmeid koostöökontserte.Kaalukas roll ansambli elus on erinevate TLÜ üksuste sündmuste muusikalisel sisustamisel ja osalemisel ülikooli kultuurikollektiivide suuremates ühisprojektides.2023. aasta novembris toimunud Viimsi JazzPopFestil saavutas Vox Nova ansamblite kategooria konkursil 3. koha. 2024. aasta aprillis, Rahvusvahelisel pop/jazz konkurss-festivalil Lauluragin Valgas, võitis Tallinna Ülikooli vokaalansambel Vox Nova kooride kategoorias esikoha. 15.03.2025 Jõhvi Kontsermajas toimunud H.Hindpere nimelisel vokaalansamblite konkursil “Kõnnib kevad…” võitis Vox Nova Grand Prix auhinna.
“Kooslaulmine ja muusika on meie ühine kirg – seda rõõmu soovime jagada oma kuulajatega!”, ütlevad ansambli lauljad.

KONTSERT ON TASUTA ja kestab 1 h 15 min.

Trio Romance kontsert
2025-04-12 18:00 - 19:30 | Hopneri maja, Raekoja plats 18, Tallinn, Eesti
Unustamatu laupäevaõhtu Trio Romanssiga – 12.aprill kell 18.00
Alla Kitas (metsosopran, klaver)
Galina Timonina (sopran)
Natalja Perevoztsikova (sopran)
Kontsert toimub Hopneri majas Raekoja platsil, Tallinna vanalinna südames.
Ajalooline ja hubane saal, suurepärane akustika ning kaunid vana romansid ja lüürilised laulud professionaalsete muusikute esituses.
Piletid on müügil Piletilevis ja kohapeal tund enne kontserdi algust. Pileti hind on 25 eurot.

Osta pilet

Autorilaulud HEDVIG HANSON " Laulis kevad õitemeres.."
2025-04-24 19:00 - 20:30 | Hopneri maja, Raekoja plats 18, Tallinn, Eesti
Tundliku meele ja varjunditerohke häälega lauljatar Hedvig Hanson tähistab oma 50ndat juubelit soolokontserdi ja autorilauludega.
End ise klaveril saates esitab ta eesti luuletajate tekstidele kirjutatud omaloomingulisi laule, mis viivad rändama ning annavad aega ja ruumi kuulajaile mõtiskleda elamise ja olemise üle. Ajalikkusest ja ajatusest jutustavad mahedad palad kosutavad hinge, Hedvigi vahemõtisklused lisavad südamesoojust ja ühtekuuluvustunnet.

Jaak Tuksami ja Ain Agani uue albumi "Tassa tuulõkõnõ puhk" esitluskontsert
2025-05-01 19:00 - 20:30 | Hopneri maja, Raekoja plats 18, Tallinn, Eesti
Jaak Tuksami uus album ”Tassa tuulõkõnõ puhk” on muusiku teine 2025. aasta veebruarikuus ilmunud sooloalbum, kuhu ta kaasas hea sõbra ja tunnustatud kitarrimängija Ain Agani.
Album salvestati koos ühe stuudiopäevaga Raplas, Susi stuudios. Koos salvestamises peitub ka selle albumi vahetu ja dünaamiline kõlapilt. Albumil kõlavad Jaak Tuksami uuemad, peamiselt Eesti luuletajate tekstidele loodud laulud ja instrumentaalpalad.
Uue albumi esitluskontserdil kuuleme uuemate lugude kõrval ka vanu häid „Mu meel unus mägede taha“, „Mesilind“ ja paljusid teisi. Laulud ja hää pillimäng aitavad avada maailmu, mis argises sebimises jäävad varjatuks. Nagu märgib Jaak ise, kes oma igapäevategevuste ja pillimängu kõrval peab tähtsaks just maailma lihtsate tõdede avastamist, sooviks ta oma lauludega jõuda kõiksuse tundmiseni. Läbi kontserdil kõlavate laulude jõuab hinge sügavam puudutus iga kuulajani.

Osta pilet

Itaalia muusikaõhtu
2025-05-03 19:00 - 20:00 | Hopneri maja, Raekoja plats 18, Tallinn, Eesti
Sukelduge kire, romantika ja ilu atmosfääri koos Itaalia heliloojate säravaimate teostega! Teid ootavad tuntuimad aariad, duetid, kvartetid ja elavad emotsioonid.
Kontserdil esinevad artistid:
• Alla Popova (sopran)
• Zhenya Hovsepyan (metsosopran)
• Vitaliy Dudkin (tenor)
• Stanislav Šeljahhovski (bass)
• Ralf Taal (klaver)
Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kaunis Itaalia muusika loovad unustamatu õhtu!

Osta pilet

Polina Fradkina (klaver) kontsert-loeng (vene keeles)
2025-05-15 18:00 - 20:00 | Hopneri maja, Raekoja plats 18, Tallinn, Eesti
Polina Fradkina on väljapaistev pianist, kelle esitust iseloomustab lai tehniline ampluaa, peen kunstiline väljendusoskus ning sügav inimpsüühika tunnetus.Pärit muusikute perekonnast, on ta omandanud hariduse Peterburi konservatooriumis ning Tel Avivi Ülikooli Muusikaakadeemias. Ta on Ameerika-Iisraeli Kultuurifondi stipendiaat ning esineb solistina Taanis, Saksamaal, Soomes, Itaalias, Prantsusmaal ja Iisraelis. Fradkina teeb koostööd paljude kaasaegsete heliloojatega, kes loovad teoseid spetsiaalselt tema esituseks.
Kavas:
Ludwig van Beethoven, Johann Sebastian Bach, Frédéric Chopin, Sergei Prokofjev, Vladimir Firtich ning teised heliloojad.
Teema: Tänapäeva rahutus maailmas kogeme sageli tugevaid emotsioone. Loengu raames arutleme, kuidas muusika aitab meil mõista ja läbi elada erinevaid tundeid — kurbust, rõõmu, ärevust ja viha —, ilma et peaksime neid alla suruma. Samuti käsitleme emotsioonide tähendust meie igapäevaelus.

Osta pilet

Klaverikontserdid Hopneri Majas: Itaalia filmimuusika kontsert ''La Grande Bellezza' '/ ''Suur ilu''. Klaveril Andranik Kechek
2025-05-17 15:00 - 16:00 | Hopneri maja, Raekoja plats 18, Tallinn, Eesti
„La Grande Bellezza“ on muusikaline teekond ilu, harmoonia ja sügavate emotsioonide maailma, tuues kuulajateni Itaalia filmimuusika võlu ning avades selle peene ja lummava olemuse. Iga noot peegeldab ilu ning iga meloodia kutsub kogema inspiratsiooni ja puhast kaunidust.
Kavas kõlavad Nino Rota („La Dolce Vita“/„Magus elu“, „Romeo e Giulietta“/„Romeo ja Julia“, „The Godfather“/„Ristiisa“), Ennio Morricone („Le Professionnel“/„Professionaal“, „Once Upon a Time in America“/„Ükskord Ameerikas“, „Nuovo Cinema Paradiso“/„Kino Paradiso“), Riz Ortolani („Mondo Cane“/„Koera elu“), Nicola Piovani („La Vita è Bella“/„Elu on ilus“) ja teiste heliloojate teosed.
Andranik Kechek on helilooja, pianist ja improvisaator. Tema loominguline ampluaa on lai ja mitmekülgne. Sinna kuuluvad autoriõhtud, sooloesinemised, osalemine ansamblites ja improvisatsioonikontserdid. Ta on edukalt esinenud Eestis, Armeenias, Argentiinas, Uruguais, Jaapanis, Soomes, Poolas, Saksamaal, Venemaal, Rootsis, Lätis, Leedus, Prantsusmaal, Hispaanias, Itaalias, Hollandis, Kreekas, Belgias, Austrias, Portugalis ja Küprosel. Andranik Kechek on osalenud ja pälvinud auhindu mitmetel rahvusvahelistel konkurssidel ja festivalidel.

Tallinki naiskoori kevadkontsert
2025-05-22 19:00 - 20:00 | Hopneri maja, Raekoja plats 18, Tallinn, Eesti
Tallinki naiskoori kevadkontsert 22. mail kl 19.00 Hopneri Majas.
Kutsume teid kuulama kaunist eestikeelset koorimuusikat, et tähistada koos meie koori 5. tegutsemisaastat.
🎼 dirigent: Hirvo Surva
🎹 kontsertmeister: Andres Lemba
🎶 hääleseadja: Kaia Urb
🎤 kontserti juhib: Meelis Kompus
🇪🇪 sissepääs on tasuta 🌸

Kontsert "Laulupeo ootel..."
2025-05-25 12:00 - 13:00 | Hopneri maja, Raekoja plats 18, Tallinn, Eesti
25.mail, algusega kell 12, toimub Hopneri Majas Eesti Koorijuhtide Naiskoori kontsert “Laulupeo ootel…”.
Dirigendid Kristina Sildos ja Margus Leppoja
Klaveril Õnne-Ann Roosvee
Kaasesineja: Viimsi Muusikakooli Kandleansambel
Juhendaja Laura Lindpere
Kontsert on TASUTA

Tabasalu Kammerkoori Kevadkontsert
2025-05-25 17:00 - 18:00 | Hopneri maja, Raekoja plats 18, Tallinn, Eesti
25.mail, algusega kell 17, toimub Hopneri Majas kaunis kevadkontsert.
Esinevad Tabasalu Kammerkoor,
Tabasalu Muusika-ja Kunstikooli lastekoor ning keelpilliorkester.
Kõlavad Eesti heliloojate kaunid palad.
Koore juhendab Mai Ainsalu
Keelpilliorkestrit juhendab Mari-Liis Keldo
Kaastegevad: Tiit Kalluste, Kalev Konsa ja Meelis Ainsalu
Kontsert on TASUTA

Vox pUNT | "Laul sai linnast toodud"
2025-06-05 19:00 - 20:00 | Hopneri maja, Raekoja plats 18, Tallinn, Eesti
Vokaalkammeransambel Vox pUNT valmistub sel suvel esindama Eestit mainekal Seghizzi rahvusvahelisel koorikonkursil Gorizias, Itaalias. Veel enne võistlustulle astumist kannab ansambel kogu konkursskava ette kontserdil, mis toimub 5. juunil kell 19 Hopneri maja kontserdisaalis Tallinnas.
Kavas on mitmekülgne valik teoseid heliloojatelt Pärt, Tormis, Saar, Kreek, Stanford, Mäntyjärvi, Rautavaara, Orbán jt.
Kontserdisaal asub Hopneri maja 4. korrusel. Majas ei ole lifti ega trepitõstukit – ligipääs on vaid trepist.

Osta pilet

Vokaalansambel Miinus Seitse kontsert "Sa oled ainus"
2025-06-06 19:00 - 20:00 | Hopneri maja, Raekoja plats 18, Tallinn, Eesti
Kavas parimad palad nii laulupeolt kui muudel pidudelt ja mõni esmaettekanne ka!

Jah, meid on seekord palju ja me teeme muusikat nii väikeses kui ka suures koosseisus! Kontserdil astuvad üles vokaalansambel Miinus Seitse ja segakoor Miinus Seitse ja muidugi meie pillimehed – sest muusikapisik avaldub eriti ilmekalt instrumentalistides. Ega me päris täpselt ei teagi, palju pille lisaks kokku saame, aga arvata on, et väljalubatust rohkem.
Ja kuigi ansambel Miinus Seitse tähistas 20. sünnipäeva, ei ole me nii suures koosseisus enne üles astunudki.

Segakoor – uhke lugu!

Sissepääs prii.

Ootame kuulama!

Tallinna Tehnikakõrgkooli kammerkoori 20. sünnipäevakontsert "Me laulame nii kui nii"
2025-06-07 15:00 - 16:00 | Hopneri maja, Raekoja plats 18, Tallinn, Eesti
🎉 TTK Kammerkoor saab 20! 🎶
Sünnipäev tuleb täis nooti, nalja ja nostalgiat!
Hooaja lõpuks paneme kõik õpitud laulud ühte kingipakki ja toome selle lavale – just teile! Oleme arenenud, naernud ja harjutanud (ja veel harjutanud) – nüüd on aeg pidutseda!
🎂 Tule tähista koos meiega!
📅 7. juuni
📍 Hopneri maja
⏰ 15.00
Kohtume kontserdil,
Teie TTK Kammerkoor
Kontsert on TASUTA!

Tantsukontsert "Upon A Summer's Day" Tallinna vanalinna päevadel
2025-06-08 16:00 - 17:00 | Hopneri maja, Raekoja plats 18, Tallinn, Eesti
16. sajandi meeleolus tantsuetendus. Esitusele tulevad inglise kontratantsud, vahele mõned 16. sajandi tantsud ja mõõgavõitlust.

Muusikaga täidab Hopneri maja suure saali renessanssplokkflöötide ansambel Gamut Consort ja tantsudega rõõmustavad tantsukooli Arte Movimento õpilased.

Kontsert on osa Tallinna vanalinna päevade programmist.

Gamut Consort: Reet Sukk, Taavi-Mats Utt, Taniel Kirikal, Andres Siitan
Arte Movimento: Margit Maalmeister, Teele Raue, Marii Tunnel, Anni Nurmsalu, Aasa Nurmsalu, Heidi Nappir, Rene Kangilaski, Maximilian Raue, Karl Ludwig Raue, Rafael Nappir, Johann Nurmsalu, Gregor Käärmann

Kontserdi lavastaja on Kristine Esko.

Kohtumiseni 8. juunil Hopneri maja suures saalis!

Osta pilet

Iiri Tantsuklubi ERI Hopneri majas
2025-06-11 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Sel õhtul on Tantsuklubi Iiri muusika ja tantsude päralt!
Iiri ja Keldi muusikat teeb Tallinnas tegutsev akustiline pärimusmuusika bänd O’Reel ja tantsusamme aitab õppida tantsija ja tantsuõpetaja Britta Kaukver.
O’Reel on Tallinnas tegutsev akustiline pärimusmuusika bänd, mis on mänginud iiri pärimuslikku ja keldi muusikat alates 2021. aastast. Bändiliikmed on Aita Teigar – nuppakordion, Mike Chernyshev – bouzouki, kitarr, iiri torupill (Uilleann pipes) ja iiri vile (low whistle), Kirill Solovjov – tenorbändžo, bodhrán, iiri flööt ja tinavile. O’Reel on Irish Trad Estonia kogukonna uhke liige.
Britta Kaukver on lõpetanud Tallinna Ülikoolis koreograafia õppekava ning Iirimaal Limericki ülikoolis iiri tantsu uuringute magristri. Peale selle on ta täiendanud end töötubades ja meistriklassides ning tantsuõhtutel ja -nädalavahetustel. Ta veab Tallinnas iiri tantsu truppi Solas, kuid peamise aja õpetab siiski eesti rahvatantsu.
Iiri tantsu juures võlub Brittat peale hoogsuse ka see, kui kihiline see kõik on. Iiri tantsus on tugev soolotantsu kultuur, mis ulatub võistlusspordist läbi show-vormide tagasi traditsioonilisema poole.
Samamoodi on aga ka omailmeline seltskonnatantsu kultuur, millel on erinevad kihistused ja kontekstid. Seltskonnatantsu õhtut kutsutakse céilí’ks, aga selle sõna sisse mahub nii palju erinevaid vorme vastavalt sellele, kuhu üritusele sa selle sõna kutsel sisse astunud oled
Tantsuklubi toetab Iirimaa Suursaatkond
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi.
Tantsuklubi veavad Monika Väliste, Jaan Sarv ja Leanne Barbo
Palume kaasa võtta vahetusjalanõud.

Osta pilet

Väikesed hoovikontserdid vanalinnas..... nagu Pariisis. TÕNU ÕNNEPALU( tekst) ja JAAK LUTSOJA ( akordion)
2025-06-26 19:00 - 20:00 | Hopneri maja, Raekoja plats 18, Tallinn, Eesti
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Pariisi, Londonisse või Sevillasse.
Satume nagu ühte hoovi Prantsusmaal Pariisis, et kuulata lugusid suviselt kuumast suurlinnast ning akordionimuusikat, milles prantslaslikku puudutust.
Eesti Loodusmuuseumi hoovi Laial tänaval täidavad sõna ja muusikaga
Tõnu Õnnepalu, pajatades Pariisist ning Jaak Lutsoja akordionil.

Osta pilet

THE HANUMAN PROJECT TALLINN
2025-07-01 19:00 - 22:00 | Hopneri maja, Raekoja plats 18, Tallinn, Eesti
Ekstaatiline muusikarännak südamesse
1. juulil 2025 kutsub The Hanuman Project sind müstilisele helirännakule – sisemaailma sügavustesse ja kõrgele ekstaatilistesse võlumetsadesse.
Pavanji ja Pao Pamaki, praegu Balil resideeruvad muusikud, on viimase kümnendi jooksul avanud tuhandeid südameid üle maailma. Nende muusika ühendab India pühad mantrad, Amazonase pärimuslood, Ameerika põlisrahvaste laulud ja Pavani enda südames sündinud palad.
Kui soovid kogeda muusikat, mis on samaaegselt palve, tants ja vabanemine – siis see õhtu on sulle.
🌍 Hanuman Projecti väge on tunda olnud Bhakti Festil Californias, Bali Spirit Festil, Cosmic Convergence’il Guatemalas ja taaskord meie armsas Eestis!
Vaata ja tunneta nende vibe’i:

https://www.instagram.com/hanumanproject
📍 1. juuli
🕢 19:30 (uksed avatud alates 19:00)
📌 Hopneri maja, Tallinn
Müügis on vaid 150 piletit
•⁠ ⁠Early Bird 50 tickets (available until 31.05): 44€
•⁠ ⁠Late Bloomer (available until 30.06): 55€
•⁠ ⁠⁠Patron of the Arts – Support the artists and receive major love from the organisers: 75€
•⁠ ⁠⁠At door price: 75€
Oled väga oodatud!
Tule naudi ja rõõmusta koos meiega 💛

Osta pilet

TORMIS & UUSBERG
2025-07-02 19:00 - 20:00 | Hopneri maja, Raekoja plats 18, Tallinn, Eesti
Kammerkoor Voces Tallinn kutsub Veljo Tormise 95. sünniaastapäevale pühendatud kontserdile “Tormis & Uusberg”Kontserdil kõlab nii Veljo Tormise rahvaluule aineline looming kui ka teosed, mis on loodud Eesti luuleklassikute tekstidele. Tormise muusikat täiendab valik Pärt Uusbergi kooriloomingust.2. juulil kell 19.00 Hopneri Majas▪︎ Kammerkoor Voces Tallinn▪︎ Dirigent David PuderbaughKaastegevad külalislauljad Iowa Ülikoolist.Piletid saadaval Piletikeskuses ja kontserdipäeval kohapealKontsert kuulub Eesti Kooriühingu kontserdisarja “Cantus Revaliensis”.

Osta pilet

KESKAJA PÄEVADE ansambel Rondelluse kontsert "Sabbatum"
2025-07-11 19:00 - 20:30 | Niguliste muuseum, Niguliste tänav 3, Tallinn, 10146, Eesti
Vanamuusikaansambli Rondellus projekt Sabbatum koosneb legendaarse rockansambli Black Sabbath loomingu keskaegsetest töötlustest.
Rondellus esineb koosseisus:
Maria Staak- laul, rataslüüra
Eve Kopli- laul, organetto
Johanna-Maria Jaama- fiidel, nyckelharpa
Anna-Liisa Eller- näppepsalteerium, plokkflöödid, torupill, löökpillid
Johannes Christopher Staak- laul, plokkflöödid, rataslüüra, torupill
Robert Staak- lauto, löökpillid
Robert ja Maria Staak:
Black Sabbathi laulude arranžeerimine oli tegelikult paljus sarnane meie igapäevase tööga keskaegsete käsikirjadega. Kõigepealt valisime välja laulud ja nendest lauludest sobiva materjali, eeskätt meloodiad, mõningal määral ka harmoonia ja mõned kitarri-riffid. Eesmärk ei olnud originaale noot-noodilt taas esitada, mõnedest lauludest on isegi terved lõigud välja jäänud. Väljasõelutud kontsentraati suhtusime kui keskaegsesse allikmaterjali. Osades lauludes on meloodiat käsitletud rütmiliselt vabalt, tekstist sõltuvalt, nii nagu lauldakse gregooriuse koraale. Teised järgivad keskaegsete rütmilaadide jooniseid. Vastavalt meeleoludele lisasime instrumentaalsaated. Üldistades võiks öelda, et oleme püüdnud järgida XIV sajandi stiili, eranditeks on XVI saj. lautolauluna seatud Spiral Architect ja renessansihõnguline torupillilugu A Hard Road.

Osta pilet

Väikesed hoovikontserdid vanalinnas .... nagu Sevillas PÄÄRU OJA, INDREK KRUUSIMAA ja RUBER VELIZ
2025-07-29 19:00 - 20:00 | Eesti Tarbekunsti- ja Disainimuuseumi hoov, Lai 17, Tallinn, 10133, Eesti
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Pariisi, Londonisse või Sevillasse.
Satume nagu ühte hoovi Hispaanias, Sevillas, et nautida flamenkokitarride kirglikke helisid ning hispaaniakeelset laulu.
Eesti Tarbekunsti ja Disainimuuseumi hoovi Laial tänaval täidavad muusikaga
Pääru Oja ja Inderek Kruusimaa kitarridel ning laulja Ruber Veliz.

Osta pilet

Duo Tanel-Eiko Novikov/Machi Ishida - "Ballaad"
2025-08-03 18:00 - 19:30 | Hopneri maja, Raekoja plats 18, Tallinn, Eesti
Kontserdikava “Ballaad” on marimbamängijate duo Tanel-Eiko Novikov (Eesti) ja Machi Ishida (Jaapan) koostööprojekt, mis sai alguse 2023. aastal peale osalemist ühel mainekamal marimbistide konkursil The 7th World Marimba Competition Saksamaal Stuttgardis 2022. aasta sügisel, kus mõlemad solistid jõudsid finaali.
“Ballaad” kavas tuleb esitusele nii Eesti kui ka Jaapani heliloojate loomingut duo ja soolo instrumendile. Kavas on nii klassikalise muusika arranžeeringuid kui ka originaalloomingut, mis kirjutatud just marimbale.
Machi Ishida on Kolberg Mallets ja ADAMS Percussion artist, Stuttgardis toimunud ülemaailmse marimbamängijate konkursi võitja. Samas on ta Hiroshima Fuchu linna PR suursaadik/esindaja.
Tanel-Eiko Novikov on YAMAHA artist, Klassikatäht 2018 saate võitja.

Osta pilet

Eksperimentaalse muusika õhtu TALLINN- NEW YORK
2025-08-12 19:00 - 20:30 | Hopneri maja, Raekoja plats 18, Tallinn, Eesti
Augustikuu soojal õhtul saavad Tallinna südames kokku muusikud ühelt ja teiselt poolt maakera, et improviseerida ning teha muusikat publiku ning eneste rõõmuks.
Lisa Karrer, David Simons USA-st ja Tunnetusüksus Eestist esitavad eksperimentaalset ja vabaimprovisatsioonilist muusikat.
Nende koostöö sai alguse 1992.aastal Tallinnas, koos on esinetud kaasaegse muusika festivalil NYYD 1996 ja legendaarses New Yorgi klubis Knitting Factory (1998).
Esitusele tulevad improvisatsioonid aga ka Eesti rahvamuusika töötlus ja David Simonsi-Lisa Karreri kompositsioonid.
Lisa Karrer – laul
David Simons- löökpillid, teremin, sülearvuti ja erinevad instrumendid
Tunnetusüksus:
Mart Soo- kitarr ja elektroonika
Mart Süda- Saksofon ja klarnet
Eduard Akulin- tromboon
Tanel Ruben- trummid
Rivo Laasi- basskitarr ja erinevad instrumendid

Osta pilet

ARMEENIA MUUSIKAPÄRLID
2025-08-17 18:00 - 19:00 | Hopneri maja, Raekoja plats 18, Tallinn, Eesti
✨Muusika, mis puudutab hinge ✨
Armeenia muusika kannab endas ühe maailma vanima tsivilisatsiooni elavat mälu. Iga heliga avaneb mitme tuhande aastase rahva hing — sügavalt, emotsionaalselt ja pisarateni liigutavalt.
Armeenia muusika — see on iidsete originaalsete helilaadide kokkukõla, rütmiline mitmekesisus ja vabadus, lummavad melismid, erakordne meloodilisus ja sügav emotsionaalsus, mis puudutab inimhinge sügavamaid kihte.
✅Kontserdikülastajale antakse tutvustav brošüür, kus on iga teose lühikirjeldus.
Kontserdi kavas:
Kontserdil kõlavad väljapaistvate armeenia heliloojate — E. Mirzoyani, T. Mansuryani, A. Terteryani, R. Melikyani, A. Abrahamyani ja G. Chitchyani — tuntud ja armastatud romansid ja laulud, mis on loodud ühe armeenia armastatuima ja sügavaima luuletaja, Avetik Isahakjani tekstidele. Samuti tulevad esitusele vene heliloojate S. Rahmaninovi ja Ts. Kui loodud romansid Isahakjani luulele.
Lisaks on kavas klaveriteosed Aram Hatšaturjanilt, Komitaselt ja Arno Babadžanjanilt.
Kontserdil esinevad:

Zhenya Hovsepyan (metsosopran)
Vladimir Ignatov (klaver)
Mila Martini (klaver)

Kontsert toimub Hopneri Majas, Raekoja platsil, Tallinna vanalinna südames. Ajaloolises ja hubases saalis.
🌟🌟 Täpsema programmi ja esinejate biograafiatega saab tutvuda siin👉🏻.
———————————
**МУЗЫКАЛЬНЫЕ СОКРОВИЩА АРМЕНИИ **
✨Музыка, которая трогает душу ✨
В армянской музыке звучит живая память одной из древнейших цивилизаций. С каждым звуком она раскрывает душу многотысячелетнего народа — глубоко, эмоционально и до слёз трогательно.
Армянская музыка — это древние оригинальные лады, ритмическая многогранность и свобода, завораживающие мелизмы, невероятная мелодичность и глубочайшая эмоциональность, которая трогает до глубины души.
✅На концерте каждому зрителю будут предоставлены ознакомительные буклеты с кратким описанием каждого произведения.
В программе концерта:
В программе прозвучат самые известные армянские романсы и песни выдающихся композиторов — Э. Мирзояна, Т. Мансуряна, А. Тертеряна, Р. Меликяна, А. Абраамяна и Г. Чтчяна — на стихи одного из самых любимых и глубоких поэтов Армении, Аветика Исаакяна. Также будут исполнены романсы на стихи А. Исаакяна, написанные русскими композиторами С. Рахманиновым и Ц. Кюи.
Кроме того, в программе — фортепианные произведения Арама Хачатуряна, Комитаса и Арно Бабаджаняна.
В концерте принимают участие:

Женя Овсепян (меццо-сопрано)
Владимир Игнатов (фортепиано )
Мила Мартини (фортепиано)

Концерт состоится в Hopneri Maja, на Ратушной площади, в самом сердце Старого города Таллина — в уютном зале с исторической атмосферой.
🌟🌟 Подробно ознакомиться с программой и биографиями исполнителей можно здесь .

Osta pilet

Väikesed hoovikontserdid vanalinnas... nagu Londonis. Shakespeare sonetid ja muusika Kristjan Üksküla, Tarmo Song ja Eerik Song
2025-08-25 19:00 - 20:00 | Hopneri maja, Raekoja plats 18, Tallinn, Eesti
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Pariisi, Londonisse või Sevillasse.
Satume nagu ühte hoovi Inglismaal, Londonis, et nautida vana hea Shakespeare imekauneid sonette ning muusikat, kus võlutakse helid välja kitarrist ning Viola da Gambast.
Hopneri Maja hoovi täidavad kauni sõna ning muusikaga Kristjan Üksküla, Tarmo Song ja Eerik Song.

Osta pilet

Prantsuse filmimuusika kontsert „Un homme et une femme"/„Mees ja naine“, klaveril Andranik Kechek
2025-09-27 15:00 - 16:30 | Hopneri maja, Raekoja plats 18, Tallinn, Eesti
Prantsuse filmimuusika on nagu armastuslugu – õrn, kirglik ja kergelt unenäoline. Vaid mõni noot – ja me rändame Pariisi öistele tänavatele, Cherbourg’i vihmasabinasse või unistuste randa, kus iga hetk pakatab tunnetest ning muusika kõneleb enamast kui suudaksid sõnad.
Kontsert «Mees ja naine» toob lavale Michel Legrandi, Francis Lai, Vladimir Cosma, Georges Delerue ja teiste suurmeistrite unustamatud meloodiad. Iga heliline pintslitõmme maalib loo, mis jääb südamesse – romantilise, kergelt nukra ja samas eluenergiast pakatava.
See on pärastlõuna, mil muusika puudutab hinge, viib mõtted kaugele ja kutsub kogema filmi võlu siin ja praegu. Pärastlõuna, mis ühendab prantsuse kino elegantsi, igavese armastuse ja unustamatute hetkede ilu. Tulge ja laske end viia muusikasse, mis kõlab veel kaua pärast viimast akordi – ja jääb meelde igaveseks.
Andranik Kechek on helilooja, pianist ja improvisaator. Tema loominguline ampluaa on lai ja mitmekülgne. Sinna kuuluvad autoriõhtud, sooloesinemised, osalemine ansamblites ja improvisatsioonikontserdid. Ta on edukalt esinenud Eestis, Armeenias, Argentiinas, Uruguais, Jaapanis, Soomes, Poolas, Saksamaal, Venemaal, Rootsis, Lätis, Leedus, Prantsusmaal, Hispaanias, Itaalias, Hollandis, Kreekas, Belgias, Austrias, Portugalis ja Küprosel. Andranik Kechek on osalenud ja pälvinud auhindu mitmetel rahvusvahelistel konkurssidel ja festivalidel.

Osta pilet

TŠELLOPOISID kontsert " Laena mulle poognat, Hoeppener! "
2025-10-01 18:00 - 19:30 | Hopneri maja, Raekoja plats 18, Tallinn, Eesti
Selle aasta muusikapäeva kontserdina esitavad Tšellopoisid väljakutse Tallinna keskaja kaupmehele Hoeppenerile, kelle järgi vana maja Raekoja platsil ka nime on saanud. Kas majaisand neile poogna laenab ja kui hästi see pillid kõlama paneb, kuuleb juba kontserdil
Kaks tšellot, kaks noort Eesti tšellisti. Ajatu ning hingepuudutav muusika.
Tšellopoisid Kaspar Kluge ja Anton Hannes Karin avardavad traditsioonilise tšellorepertuaari piire, luues põneva sümbioosi klassikalise ja kaasaegse muusika vahel. Virtuoosne Anton ja eksperimentaalne Kaspar on läbi pikaajalise sõpruse ja koosmängu saavutanud oma unikaalse kõla, mis viib kuulaja tõelisele rännakule. Kontserdil ei tule üllatuseks katkised jõhvid ja keeled, mis on tagajärg tšello kui instrumendi võimete viimisest viimase piirini. Hopneri majas liitub tšelloduoga Soomest pärit rock-n-roll trummar Jeremia Kangas.

Osta pilet
